text: Arriva: Flere tog aflyst 
  10 december 2014 kl. 07.53
  Arriva har måttet aflyse flere togafgange efter et lokaltog onsdag morgen kørte ind i et væltet træ blæst omkuld.
  Toget, der ramte træet, står lidt udenfor Varde Station. Forruden gik ved påkørslen i stykker og skal først erstattes, inden det kan køre videre.
  Togføreren slap med skrækken. Der var ingen passagerer med toget, da det skete.
  Afgangen fra Varde mod Esbjerg kl. 9.29 er aflyst. Arriva henviser til afgangen kl. 9.55
  Afgangen fra Esbjerg mod Varde kl. 9.56 er aflyst. Arriva henviser til afgangen kl. 10.30
  